ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/17-07/01-12

URBROJ:2178/15-05-17-1

Nova Gradiška,15.2.2017.

ZAPISNIK

 sa 52. sjednice Školskog odbora održane 15. veljače 2017. god. s početkom u 15.15 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik. Predsjednica je pozdravila nazočne članove odbora i istaknula da je na sjednici Školskog odbora prisutno svih sedam članova Školskog odbora, i to: gosp. Tomislav Wirth, gđa. Ivana Gajski-Berić, gosp. Franjo Matijašević, gosp. Ivan Lozinjak, gosp. Dario Marenić , gđica. Valentina Buljuibašić te gđa. Ljiljana Ptačnik.

Predsjednica Školskog odbora je predložila usvajanje dnevnog reda koji se sastojao od sljedećih točaka:

DNEVNI RED:

1. Usvajanje zapisnika sa 51. sjednice Školskog odbora

2. Usvajanje financijskih izvještaja za 2016. god.

3. Usvajanje plana nabave za 2017. god.

4. Pravilnik o video nadzoru

5. Razno:

**Predloženi Dnevni red je usvojen sa sedam glasova za.**

**1. Usvajanje zapisnika sa 51. sjednice Školskog odbora**

Predsjednica Školskog odbora zamolila je članove odbora prije postupka usvajanja zapisnika da se izjasne o eventualnim primjedbama ili dopunama na predloženi zapisnik.

**Članovi Školskog odbora nisu imali primjedbi ni dopuna na sačinjeni zapisnik te je isti usvojen sa sedam glasova za.**

**2. Usvajanje financijskih izvještaja za 2016. god**.

U drugoj točki dnevnog reda predsjednica školskog odbora je zamolila računovotkinju škole gđicu. Jasenku Podobnik da upozna članove odbora sa sadržajem navedene točke dnevnog reda.

Računovotkinja škole je između ostalog istaknula slijedeće:

Sukladno Pravilniku financijskom izvještavanju u proračunskom računovodstvu za 2016.godinu sastavljeni su obvezni financijski izvještaji koji sadrže sljedeće elemente:

1. Bilanca

2. Izvještaj o prihodima i rashodima, primicima i izdacima

3. Izvještaj o rashodima prema funkcijskoj klasifikaciji

4. Izvještaj o promjenama u vrijednosti i obujmu imovine i obveza

5. Izvještaj o obvezama i

6. Bilješke uz financijske izvještaje (kao dopuna podataka, odnosno dodatna obrazloženja pozicija iskazanih u financijskim izvještajima)

Računovotkinja je članove odbora upoznala sa sadržajem svih navedenih sastavnica Financijskog izvještaja za 2016. god.

Napominje da je u odnosu na prethodnu godinu iskazano povećanje ukupnih prihoda za 15,3 %. Povećanje je zbog ostvarenih prihoda za projekt Erasmus+, povećani su prihodi od Ministarstva znanosti i obrazovanja s obzirom da su u 2016. godini odobrena sredstva za isplatu regresa i božićnica zaposlenicima, ostvareni su prihodi od kapitalne pomoći od Grada Nova Gradiška te su povećani vlastiti prihodi.

Što se rashoda tiče, ukupni rashodi su u odnosu na prethodnu godinu povećani su za 7% zbog realizacije projekta Erasmus+. Najveće povećanje iskazano je na pozicijama službena putovanja i naknade troškova osobama izvan radnog odnosa a odnosi se na troškove zrakoplovnih karata, troškove smještaja i pojedinačne potpore za 7 nastavnika i 30 učenika sudionika programa mobilnosti u sklopu projekta Erasmus +.

 Isto tako značajno su povećani i rashodi za nabavu opreme. Ovi rashodi su u odnosu na prethodnu godinu povećani za 85% a odnose se : iz sredstava projekta Robo Challenge u kojem je škola sudjelovala kao partner Tehničkoj školi Slavonski brod financirana je nabava robota i instrumenata za laboratorij elektrotehnike. Opremili smo kabinet za pneumatiku novom opremom za elektropneumatiku Navedena oprema je financirana iz sredstava pomoći grada Nova Gradiška te djelomično iz sredstava projekta Robo Challenge. Isti kabinet opremili smo i sa 9 novih računala i monitora čiju smo nabavu financirali iz vlastitih sredstava.

Nakon izlaganja računovotkinje škole predsjednica Školskog odbora je otvorila raspravu vezano uz ovu točku dnevnog reda. Za riječ se javio gosp. Marenić koji je pohvalio načinjeno izvješće te skrenuo pozornost na praćenje naplate vezano uz korištenje prostora nastavno-sportske dvorane kao i škole.

Smatra da korisnik navedenih prostora koji svoje obvezu plaćanja prostora koji koristi ne ispuni u roku 90 dana više ne može biti korisnik prostora. Isto tako ukazuje na potrebu povećanja izdvajanja sredstava za opremanje laboratorija.

Budući da više nije bilo pitanja Financijski izvještaj za 2016. god. je predložen za usvajanje.

**Nakon provedenog glasovanja predsjednica Školskog odbora je konstatirala da je Financijski izvještaj za 2016. god. usvoje sa sedam glasova za.**

**3. Usvajanje plana nabave za 2017. god.**

U trećoj točki dnevnog reda računovotkinja škole je upoznala članove odbora sa načinjenim planom nabave za proračunsku godinu, koji je načinjen sukladno sa Zakonom o javnoj nabavi,a koji je stupio na snagu 1.1.2017. god. U planu nabave stavke koje su planirane financijskim planom su detaljnije razrađene po predmetima nabave.

Računovođa je potom istaknula stavke po pozicijama koje čine plan nabave.

Računovotkinja je istaknula mogućnost korekcija tijekom godine budući da još nije donesen Pravilnik kojim se reguliraju pitanja u vezi s planom nabave i registrom ugovora o javnoj nabavi.

Isto tako škola će načiniti izmijenjeni Pravilnik o bagatelnoj nabavi, a sukladno Zakonu o javnoj nabavi.

Budući da nije bilo pitanja predsjednica Školskog odbora je navedeni dokument predložila za usvajanje.

 **Nakon provedenog glasovanja predsjednica Školskog odbora je konstatirao da su članovi Školskog odbora sa sedam glasova za usvojili i donijeli plan nabave za 2017. god.**

**4. Pravilnik o video nadzoru**

Vezano uz četvrtu točku dnevnog reda predsjednica Školskog odbora je istaknula da su sve škole koje posjeduju sustave video nadzora u školi dužne izraditi Pravilnike o video nadzoru sukladno Zakonu o zaštiti osobnih podataka. Kako nadalje ističe predsjednica škole su izradile jednoobrazne primjere pravilnika. Isto tako zamolila je ravnateljicu da se za iduću sjednicu školskog odbora pripreme Izjave o tajnosti podataka koje će članovi odbora potpisati.

Nakon izlaganja predsjednice Školskog odbora Pravilnik je stavljen na glasovanje.

**Članovi Školskog odbora su sa sedam glasova za usvojili Pravilnik o video nadzoru.**

**5. Razno:**

U točki razno ravnateljica je upoznala članove odbora s dvije pristigle zamolbe na školu.

* Prva zamolba se odnosi na Grad Novu Gradišku koja moli školu da se gradu doniraju pokretni koševi za košarku koje škola ima i koji se ne koriste budući da je škola zbog zaštite parketa nabavila viseće pomične koševe za košarku.

Navedeni koševi koje traži Grad postavili bi se na sportsko igralište o okviru Sportskog centra „Ivo Petranović“.

Članovi Školskog odbora nisu imali primjedbi i mišljenja su da ako koševe škola ne koristi isti se mogu donirati Gradu Nova Gradiška.

**Članovi Školskog odbora su glasovali o zamolbi Grada te su sa sedam glasova za prihvatili zamolbu Grada vezano uz donaciju koševa, a koju će Škola s Gradom regulirati Ugovorom o donaciji.**

* Drugu zamolbu je podnijelo Suvremeno učilište u Splitu vezano uz korištenje klasične učionice u školi, a u svrhu obrazovanja odraslih u području ugostiteljstva. Naime, imenovano učilište u suradnji sa Zavodom za zapošljavanje s našeg područja vrše uslugu obrazovanja odraslih. Protekle godine koristili su prostor Srednje škole M.A. Relkovića. Budući da ove godine ime puno kandidata iz Nove Gradiške kao bi istima olakšali obrazovanje zainteresirani su za korištenje prostora naše škole.

Iako je Školski odbor na početku godine donio Odluku o korištenju prostora škole i nastavno- sportske dvorane po kojoj se klasične učionice daju na korištenje u iznosu od 20,00 kn po satu korištenja, ravnateljica je ipak molila suglasnost Školskog odbora za korištenje navedenog prostora.

**Članovi Školskog odbora su sa sedam glasova za dali suglasnost na zamolbu Suvremenog učilišta iz Splita za korištenje učionice škole.**

Nadalje ravnateljica je upoznala članove odbora sa posjetom predstavnika projekta Smart Siti vezano uz postavljanje na školu wireless accesspointa čime bi se proširilo povezivanje vanjskog prostora besplatnim internetom.

Vezano uz navedeno ravnateljica je zamolila članove Školskog odbora za suglasnost.

Članovi školskog odbora su sa sedam glasova za dali suglasnost za postavljanje wireless accesspointa na vanjski zid škole.

U sklopu ove točke dnevnog reda ravnateljica je izvijestila članove Školskog odbora o uvođenju novog zanimanja od iduće školske godine. Naime naša škola će od iduće školske godine moći obrazovati učenike u zanimanju tehničar za mehatroniku. Dobivanju novog zanimanja doprinijela je i značajna donacija Grada Nove Gradiške s kojom smo nabavili opremu- senzoriku. Protekle godine smo nabavili opremu za pneumatiku, a uz pomoć Industrijskog parka riješiti ćemo pitanje hidraulike.

Ono što preostaje je još nabavka dvije robotske ruke te opremanje dvije informatičke učionice.

I na kraju kao ističe ravnateljice primakli smo se završetku projekta ERASMUS\*. Učenici i nastavnici su se sretno vratili kućama sa stručne prakse obavljene u Irskoj.

Budući da su iscrpljene sve točke dnevnog reda 52. Sjednica Školskog odbora je okončana u 15.45 sati.

 Zapisničar: Predsjednica Školskog odbora:

 Vesna Batalo,dipl.iur. Ljiljana Ptačnik,prof.